# E L Ő T E R J E S Z T É S

Szigethalom Város Önkormányzat Képviselő-testületének

2025. június 02-án 18 órakor tartandó

*nyilvános, rendkívüli ülésére*

**Tárgy:** Versenyképes Járások Program mobil sebességmérő kamera fantomkamera és készülékház, valamint járőrautó eszközbeszerzése tárgyú pályázat benyújtása

**Előadó**: Fáki László polgármester

**Készítette:** Balogh Szilvia, aljegyző

**Ellenőrizte:** dr. Stiebel Viktória jegyző

**Tisztelt Képviselő-testület!**

Magyarország Kormánya Versenyképes Járások Programra benyújtandó pályázat megvalósítása céljából Délegyháza, Dunaharaszti, Dunavarsány, Halásztelek, Majosháza, Szigethalom, Szigetszentmiklós, Taksony és Tököl Önkormányzatok (továbbiakban: Szigetszentmiklósi Járáshoz tartozó önkormányzatok)együttesen úgy nyilatkoztak, hogy konzorciumi megállapodás keretében, Dunaharaszti Önkormányzat gesztorálásában részt kívánnak venni a járási szinten elérhető 500.000.000,- Ft összeg erejéig megvásárolható **mobil sebességmérő kamera és készülékház, valamint járőrautó eszközbeszerzésében**.

Dunaharaszti Város Önkormányzata felhatalmazást és megbízást kapott a Szigetszentmiklósi Járáshoz tartozó önkormányzatoktól, hogy a fejlesztési cél konzorciumban történő megvalósításában a gesztori feladatokat ellássa, ezt a 47/2025(IV.17.) sz. Kt. határozattal a Dunaharaszti Képviselő-testület elfogadta.

A fejlesztési célt a Járási Fejlesztési Fórum támogatta, de a benyújtott, összesen 435.321.265 Ft igény helyett max. 250.000 Ft támogatással. A gesztor önkormányzat a projekt műszaki tartalmát ennek megfelelően átdolgozta, majd megküldte az érintett önkormányzatoknak, egyidejűleg tájékoztatást kaptunk arról, hogy az átdolgozott tartalom szerinti pályázat benyújtásáról képviselő-testületi döntés meghozatala szükséges, amelyet a pályázat beadási határidejére (2025.06.10.) tekintettel legkésőbb június 5. napjáig meg kell tennünk.

Kérem a T. Képviselő-testületet, hogy a pályázat benyújtásához szükséges következő határozati javaslatot fogadja el.

HATÁROZATI JAVASLAT

**……/sz. Kt. határozat**

Szigethalom Város Önkormányzat Képviselő-testülete úgy dönt, hogy a Magyarország Kormánya Versenyképes Járások Programra Délegyháza, Dunaharaszti, Dunavarsány, Halásztelek, Majosháza, Szigethalom, Szigetszentmiklós, Taksony és Tököl Önkormányzatok (továbbiakban: Szigetszentmiklósi Járáshoz tartozó önkormányzatok) **mobil sebességmérő kamera, fantomkamera és készülékház, valamint járőrautó eszközbeszerzése tárgyú** pályázaton részt vesz, a megvalósítás érdekében konzorciumi szerződést köt a Szigetszentmiklósi Járáshoz tartozó önkormányzatokkal. Hozzájárul ahhoz, hogy a pályázatot Dunaharaszti Önkormányzata, mint a Gesztor Önkormányzat összesen 250.000.00 Ft támogatás elnyerése céljából, a jelen határozat melléklete szerinti tartalomnak megfelelően nyújtsa be.

Felelős: Fáki László polgármester

Határidő: 2025. június 10.

Szigethalom, 2025. május 30.

**Fáki László sk.**

**polgármester**